Di Matamu

"Di Matamu" ialah lagu oleh Sufian Suhaimi, dikeluarkan pada 23 Mac 2018 sebagai single keempatnya. Pada 3 Februari 2019, lagu ini telah merangkul persembahan terbaik di Anugerah Juara Lagu ke-33. Persembahan beliau seterusnya menjadi bualan hangat netizen dari pelbagai faktor antaranya penghayatan lagu yang amat mantap yang dapat dirasai sendiri oleh rakyat Malaysia ketika itu. Video klip persembahan Sufian telah mendapat tontonan sebanyak dua juta kali selepas dimuat naik di laman sosial YouTube.

Latar belakang
"Di Matamu" ialah single yang dilancarkan beberapa hari selepas beliau memutuskan tunangnya dengan Elfira Loy selepas pertunangan mereka hanya bertahan selama hampir lebih 4 bulan. Ia sebenarnya tular sebelum ia dikeluarkan secara rasmi, disebabkan kerana isu putus tunang dan lagu ini sedap kerana penghayatan Sufian sungguh baik dan ia sungguh dekat dengan rakyat Malaysia. Teaser bagi lagu ini mendapat 10 juta tontonan selepas sebulan dimuatnaik di YouTube.

Video muzik
Video muzik ini memecah rekod apabila berjaya mendapat 1.4 juta tontonan dalam masa 24 jam.
Video muzik ini mengisahkan pertemuan antara Sufian dan kekasihnya. Sufian sanggup berbuat apa saja untuk menambat hati kekasihnya. Namun setelah kekasihnya mengetahui bahawa Sufian memiliki kekasihnya yang lain, dia sanggup menampar Sufian dan meninggalkan dirinya keseorangan. Akhirnya kekasih baru Sufian juga mengalami nasib yang sama seperti kekasih lamanya, dia membaling foto bergambar Sufian bersama kekasih lamanya ke arah muka Sufian sendiri lalu pergi meninggalkan Sufian. Lagu ini telah memadam rekod yang dipegang oleh lagu "Ku Rela Dibenci" oleh Aiman Tino sebagai lagu melayu paling banyak tontonan pada Januari 2019 sekaligus menjadikan ia lagu melayu pertama yang mencecah 50 juta tontonan. 

Kedudukan carta
TahunTajukKedudukan tertinggiEra FMHot FMMuzik MuzikRIM (Antarabangsa & Domestik)RIM (Domestik) 2018 "Di Matamu" 1 1 1 1 1

Anugerah dan pencalonan
 Anugerah Juara Lagu 
 Anugerah Juara Lagu Tahun Lagu Komposer Penulis Lirik Kategori Keputusan2019 Di Matamu  Sirkhan, Rinkarnaen Terbuka 

 Anugerah Planet Muzik 
 Anugerah Planet Muzik Tahun Kategori Pencalonan Keputusan2018Lagu Paling PopularDi Matamu 

Rujukan

Pautan luar
 Video Muzik Rasmi ‘Di matamu’ Sufian Suhaimi bakal cetus kontroversi.. 
 Video Muzik Di Matamu Sufian Suhaimi Buat Netizen Sebak!

Kategori:Lagu 2018
Kategori:Single 2018
Kategori:Lagu Malaysia tahun 2018
Kategori:Lagu Sufian Suhaimi
Kategori:Single nombor satu di Malaysia
Kategori:Persembahan Terbaik Anugerah Juara Lagu